《书怀呈朱检讨竹垞 其二》
清代·张云章

镜里霜髭镊数茎，长贫已分老诸生。敢言豹雾文章隐，肯为牛衣涕泪倾。

吹彻黄钟君子舌，遗将金错美人情。此身何事酬知己，名节如山晚或成。

作者简介：（1648—1726）江苏嘉定人，字汉瞻，号朴村。康熙诸生。陆陇其弟子。曾为徐乾学校勘经解。以上书大学士徐元文为陇其解难，为时人所赞。有《朴村集》。